jkorsvik/nowiki_second_scrape_merged huggingface dataset:
Narvik videregående skole, avdeling Frydenlund

Narvik videregående skole, avdeling Frydenlund, tidligere Frydenlund videregående skole, er en avdeling av Narvik videregående skole som ligger i bydelen Frydenlund i Narvik. Avdelingen var tidligere en videregående skole som, sammen med Oscarsborg og Solhaugen videregående skoler ble slått sammen til en enhet fra og med skoleåret 2008-2009.Skolen hadde navnet Narvik gymnas frem til 1975. I 2007 hadde Frydenlund videregående skole 550 elever.[trenger oppdatering]


== Utdanningsprogrammer ==
Skoleavdelingen tilbyr (per 2014) fire ulike utdanningsprogrammer:
Studiespesialisering
Idrettsfag
Service og samferdsel
Påbygging til generell studiekompetanse


== Kjente elever (alumni) ==
Jenny Jenssen (1964-), musiker og vokalist
Robert Burås (1975-2007), musiker og vokalist
Vidar Vang (1976-), musiker og vokalist
Per Kjerstad (1977-), skuespiller
Sigve Indregård (1983-), politisk kommentator, journalist og elevleder
Eirik Johan Kristoffersen (1969-), generalmajor og Norges forsvarssjef fra 2020
Frode Arnfinn Kristoffersen (1971-), brigader i Etterretningstjenesten
Barbro Fagerbakk (1983-), programleder
Anna Ljunggren (1984-), politiker og stortingsrepresentant
Katharina Stiberg (1988-), svømmer


== Referanser ==


== Eksterne lenker ==
Narvik videregående skole
Richard Farnsworth

Richard Farnsworth (født 1. september 1920 i Los Angeles i California, død 6. oktober 2000 i Lincoln i New Mexico) var en amerikansk skuespiller. 
I 1979 ble Farnsworth nominert til Oscar for beste birolle for Comes a Horseman, og i 1999 ble han nominert for beste hovedrolle for filmen The Straight Story.


== Referanser ==


== Eksterne lenker ==
(en) Richard Farnsworth på Internet Movie Database 
(sv) Richard Farnsworth i Svensk Filmdatabas 
(da) Richard Farnsworth på Filmdatabasen 
(da) Richard Farnsworth på Scope 
(fr) Richard Farnsworth på Allociné 
(en) Richard Farnsworth på AllMovie 
(en) Richard Farnsworth hos Turner Classic Movies 
(en) Richard Farnsworth hos Rotten Tomatoes 
(en) Richard Farnsworth hos The Movie Database
Kultivar

En kultivar er en kultivert plante som har fått navn under International Code of Nomenclature for Cultivated Plants, som stiller krav til egenskaper hos planter som skal få status som kultivar. Blant kravene er kultivaren tydelig må være forskjellig fra alle andre eksisterende kultivarer, og at egenskapene er stabile over tid slik at de beholdes ved formering etter en egnet formeringsmetode. Det at en plante får status som kultivar gir forholdsvis begrensede rettigheter, og får ikke konsekvenser for annet enn navngivingen. Det gir ingen juridisk beskyttelse. 

For jordbruksvekster brukes ofte termen sort i samme mening som kultivar.
Selve ordet kultivar er et teleskopord sammensatt av «kultivert» og «variant».  Det er ikke synonymt med begrepet varietet.
Kultivarnavnet skal stå i enkle anførselstegn og skal ikke skrives med kursiv. Tidligere ble kultivarnavn skrevet med kapiteler eller forkortelsen «cv.» ble brukt.


== Se også ==
Sort
Rase
Varietet (biologi)


== Kilder ==
C.D. Brickell m.fl., red. (2009). «International Code of Nomenclature for Cultivated Plants (ICNCP or Cultivated Plant Code) incorporating the Rules and Recommendations for naming plants in cultivation. 8th ed., adopted by the International Union of Biological Sciences International Commission for the Nomenclature of Cultivated Plants» (PDF). Scripta Horticulturae. International Society of Horticultural Science. 10: 1–184. ISBN 978-90-6605-662-6. 
A. Mitchell (1977). Trær i skog og hage. Oversatt av I. Gjærevoll. Tiden. s. 15–16. ISBN 82-10-01282-7.
Presidentvalget i Frankrike 2007

Presidentvalget i Frankrike 2007 ble avholdt i to valgomganger: 22. april 2007, og 6. mai 2007.
12 kandidater stilte til valg i første valgomgang. De to kandidatene med flest stemmer gikk videre til andre valgomgang.
Presidentembetet til Jacques Chirac utløp 16. mai 2007.
Det ble overtatt av Nicolas Sarkozy, som vant andre valgomgang.


== Første valgomgang ==

De mest omtalte kandidatene foran valget var Ségolène Royal på sosialistisk side, og Nicolas Sarkozy på borgerlig side, den høyreekstreme politikeren Jean-Marie Le Pen, som gikk videre til andre valgomgang i presidentvalget i 2002, samt den tidligere utdanningsministeren François Bayrou. 


== Andre valgomgang ==
Nicolas Sarkozy vant andre og avgjørende runde med 53,06 % av stemmene. 


== Resultater ==


== Kilde ==
www.interieur.gouv.fr


== Eksterne lenker ==
(en) French presidential election (2007) – kategori av bilder, video eller lyd på Commons 
(en) French presidential election, 2007 – galleri av bilder, video eller lyd på Commons
Igor Misjukov

Igor Misjukov (kyrillisk: Iгор Miсжукоv) (født 28. april 1961 i Moskva, Russland) er en russisk ishockeyspiller. Han har stort sett tilbrakt hele sin tid som hockeyspiller i Russland, men hadde to sesonger i Norge for hockeylaget Sparta Sarpsborg. I Norge scoret russeren 72 mål og fikk 113 poeng på de 63 kampene han spilte. Misjukov er en av legendene som fremdeles huskes godt i Sparta Amfi.


== Meritter ==
Toppscorer i eliteserien i Norge 1990-91


== Referanser ==


== Eksterne lenker ==
(en) Igor Misjukov – Eurohockey.com 
(en) Igor Misjukov – Eliteprospects.com
Walkabout

For Clink-albumet, se Walkabout (Clink-album)Walkabout er et norsk reiseprogram med Nils Wærstad og Ronny Kristoffersen som gikk sporadisk på NRK1 fra 1999 til 2014. Serien er lagt opp som en roadmovie og følger de to programledere på reise gjennom en rekke land over hele verden. Målet var vært å fange inntrykkene man etter sigende fikk når man reiste til fremmede steder og kommer i kontakt med helt vanlige folk. Såkalte severdigheter og reisefakta ble ikke vektlagt. Programmet ble sendt i 1999, 2004, 2006 og 2014.
Premieren av første sesong ble sett av 569 000, mens sesongen som helhet ble fulgt av en halv million. Premieren av andre sesong ble sett av 591 000, premieren av tredje sesong 781 000 og premieren av fjerde sesong 475 000.


== Referanser ==


== Eksterne lenker ==
(en) Walkabout på Internet Movie Database 
(no) Walkabout på NRK TV 
Hjemmeside
Joseph Moiba

Joseph Moiba (født 8. april 1971) var sogneprest i Oppdal. Han er opprinnelig fra Sierra Leone og er utdannet fra Sierra Leone Theological Hall i Freetown, hvor han fikk sitt Higher Certificate of Proficiency in Pastoral Studies (HCPS) i 1997. 
Joseph Moiba kom til Norge i 1999, og tok en cand.mag.-grad og deretter en mastergrad i kristendom ved NTNU. Han er dessuten cand.teol. fra  Universitetet i Oslo. 2. pinsedag 2006 tiltrådte han som sogneprest i Oppdal og ble med det historisk som den første faste ansatte sogneprest med afrikansk bakgrunn i Norge. Han har PhD fra Storbritannia  fra University of Wales Trinity Saint David, og har åpnet en høyskole som heter Bo Community College i sitt hjemland. Han har også jobbet som Associte Vice president for Research ved Cuttington Universitet i Liberia og jobber nå som Lecturer ved United Methodist University i Freetown. Dr Joseph Moiba er også Suprintendent Minister og Synod Secretary for Bo/Kenema district for Metodist kirken i Sierra Leone. 
Hans Tese for Dotorgraden er «RELIGION AND PEACEMAKING IN SIERRA LEONE» som nå er publisert. Han har skrevet mye for eksampel: 

The Son of Man Again: The Two Main School of Thought and Their use of Source to defend Their positions;
Conflict and peace in Sierra Leone, the Role of the Council of Churches and the Inter Religious Council;
The Moiba Guide to Writing and Publishing for Academic work;
Religion as a peacemaking resource,
etc


== Eksterne lenker ==
Artikkel om Moiba i VG, «Høvdingsønn - Røkkes nye prest»
Artikkel ved innsettelsen i Adresseavisen «Afrikansk sogneprest vigslet»
Massimo Troisi

Massimo Troisi (født 19. februar 1953, død 4. juni 1994) var en italiensk oscarnominert skuespiller, regissør og poet. Han er best kjent for sin rolle i filmen Il Postino. Kun 12 timer etter at filmen ble ferdig innspilt, døde Troisi av hjerteinfarkt. Han ble den fjerde skuespilleren (etter James Dean, Peter Finch og Spencer Tracy) som ble nominert til Oscar etter sin død.


== Filmografi ==


=== Regi ===
Ricomincio da tre (1981)
Morto Troisi, viva Troisi! (1982, TV-program)
Scusate il ritardo (1983)
Non ci resta che piangere (1984, med Roberto Benigni)
Le vie del Signore sono finite (1987)
Pensavo fosse amore, invece era un calesse (1991)


=== Manus ===
Ricomincio da tre (1981)
Morto Troisi, viva Troisi! (1982)
Scusate il ritardo (1983)
Non ci resta che piangere (1984)
Le vie del Signore sono finite (1987)
Pensavo fosse amore, invece era un calesse (1991)
il Postino (1994)


=== Skuespiller ===
Ricomincio da tre (1981)
Morto Troisi, viva Troisi! (1982)
No grazie, il caffè mi rende nervoso (1982)
Scusate il ritardo (1983)
F.F.S.S., cioè.. che mi hai portato a fare sopra a Posillipo se non mi vuoi più bene? (1983)
Non ci resta che piangere (1984)
Hotel Colonial (1986)
Le vie del Signore sono finite (1987)
Splendor (1988)
Che ora è? (1989)
Il viaggio di Capitan Fracassa (1990)
Pensavo fosse amore, invece era un calesse (1991)
Il Postino (1994)


== Referanser ==


== Eksterne lenker ==
Fan-side
(en) Massimo Troisi på Internet Movie Database 
(sv) Massimo Troisi i Svensk Filmdatabas 
(da) Massimo Troisi på Filmdatabasen 
(fr) Massimo Troisi på Allociné 
(en) Massimo Troisi på AllMovie 
(en) Massimo Troisi hos Turner Classic Movies 
(en) Massimo Troisi hos Rotten Tomatoes 
(en) Massimo Troisi hos The Movie Database
Trivial Act

Trivial Act er et progressiv metal band fra Arendal, Aust-Agder.
Bandet ble dannet tidlig på 1990-tallet av Bjørn Andreassen og Håkon Salvesen. Bandet deltok på samlealbumet A Gathering of 8 Norwegian Prog. Metal Bands fra 1995 med låtene «Change» og «Crossing Bridges». Innflytelse fra andre progressive metal band dannet grunnlaget for musikken i debutalbumet «Mindscape» i 1997. Platen er preget av Kim Isaksens sang sammen med eksperimentell musikk. Platen ble i 2006 omtalt i Scream Magazine som en klassiker i norsk metal-historie.
Etter en lengre pause kom bandmedlemmene sammen igjen, og ble annonsert som deltaker på Metal Merchants Festival 30.-31. januar 2009, i Kanonhallen i Oslo. Isaksen sluttet i bandet 25. november 2008, og bandet var derfor uten vokalist, og stilte ikke på festivalen. Bandet har etter dette ikke vært i aktivitet.


== Medlemmer ==
Siste medlemmerKim Isaksen - vokal
Bjørn A. Andreassen – gitar
Håkon Salvesen – gitar
Steinar Krokmo – bass (Pagan's Mind)
Stian Kristoffersen – trommer (Pagan's Mind)Tidligere medlemmer

Svend Ole Heggedal – bass
Erik Wroldsen – trommer (Red Harvest)


== Diskografi ==
1995: Diverse artister – A Gathering of 8 Norwegian Prog. Metal Bands (samlealbum)
1997: Mindscape (studioalbum, FaceFront)
2001: Thoughts in Lyrics, (demo)


== Eksterne lenker ==
(en) Trivial Act på Discogs 
(en) Trivial Act på MusicBrainz 
(en) Trivial Act på Encyclopaedia Metallum 
(en) Trivial Act på MySpace
(no) Intervju på Heavy Metal.no
Visingsö

Visingsö er Vätterns største øy, med et areal på 25 km² og ligger sør i sjøen, tretti kilometer nord for Jönköping og seks kilometer vest for Gränna.  Øya har sin fergeforbindelse.  I dag er øya mest kjent for turisme.  Her er mange ruiner som minner en om  øyas rolle i  Sveriges historie.

På 1100-tallet og 1200-tallet var Visingsö sentrum for det fremdeles skjøre svenske kongedømmet. Blant de mere kjente beboere på den tid, kan nevnes Magnus Ladulås. På søttenhundretallet residerte Brahe-slekten på Visningsborg. Både denne borgen og Näs-festning er nå i ruiner og kjente landemerker på øya.
For å sikre tilgangen på tømmer til den svenske flåten  anla man flere hundre hektar eikeskog på øya. Eiketrærne er idag leveranseklare, men teknologiutviklingen har forlengst gjort dem mer verdifulle som turistmål enn som skipsmateriale.


== Referanser ==


== Eksterne lenker ==
(en) Visingsö – kategori av bilder, video eller lyd på Commons 
(en) Visingsö – galleri av bilder, video eller lyd på Commons 
Visingsö – Vätterns perle
Stephen Rea

Stephen Rea (født 31. oktober 1946) er en irsk skuespiller fra Nord-Irland. Han er best kjent for sin Oscar-nominerte rolle fra filmen The Crying Game i 1994.


== Biografi ==
Rea ble født i Belfast. Han var et av fire barn i en arbeiderklassefamilie. 


== Priser og nominasjoner ==
Tony Awards – nominert, beste skuespiller, Someone Who'll Watch Over Me (1993)
Academy Awards – nominert, beste skuespiller, The Crying Game (1993)
BAFTA Awards – nominert, beste skuespiller, The Crying Game (1993)
National Society of Film Critics – vinner, The Crying Game (1993)
National Board of Review – vinner, beste skuespiller, Prêt-à-Porter (1994)
Catalonian International Film Festival – vinner, beste skuespiller, Citizen X (1995)
Golden Globes – nominert, beste skuespiller i en TV mini-serie, Crime of the Century (1997)
Daytime Emmy Awards – nominert, ypperste prestasjoner, Snow in August (2002)
IFTA Awards – nominert, beste skuespiller, The Halo Effect (2004)


== Filmografi ==
Crossroads (1964) (TV-serie)
Angel (1982)
The Company of Wolves (1984)
Life Is Sweet (1990)
The Crying Game (1992)
Hedda Gabler (1993) (TV)
Princess Caraboo (1994)
Interview with the Vampire (1994)
Prêt-à-Porter (1994)
Citizen X (1995) (TV)
Michael Collins (1996)
Fever Pitch (1997)
The Butcher Boy (1997)
Guinevere (1999)
The End of the Affair (1999)
The Musketeer (2001)
FeardotCom (2002)
Copenhagen (2002) (TV)
The i Inside (2003)
Bloom (2003)
Breakfast on Pluto (2005)
Tara Road (2005)
River Queen (2005)
V for Vendetta (2006)


== Referanser ==


== Eksterne lenker ==
Offisielt nettsted 
(en) Stephen Rea – kategori av bilder, video eller lyd på Commons 
(en) Stephen Rea på Internet Movie Database 
(sv) Stephen Rea i Svensk Filmdatabas 
(da) Stephen Rea på Filmdatabasen 
(da) Stephen Rea på Scope 
(fr) Stephen Rea på Allociné 
(en) Stephen Rea på AllMovie 
(en) Stephen Rea hos Turner Classic Movies 
(en) Stephen Rea hos Rotten Tomatoes 
(en) Stephen Rea hos The Movie Database 
(en) Stephen Rea hos Internet Broadway Database
Marcello Mastroianni

Marcello Mastroianni (født 28. september 1924 i Fontana Liri i Italia, død 19. desember 1996 i Paris i Frankrike) var en italiensk Oscar-nominert skuespiller.


== Liv og virke ==


=== Bakgrunn ===
Hans foreldre var fattige bønder. Under andre verdenskrig arbeidet han en kort periode som tegner, før han ble sendt til en arbeidsleir av tyskerne. Han klarte å rømme, og tilbrakte resten av krigen i et vindusrom i Venezia. Etter krigen dro han til Roma, der han på dagtid arbeidet som kontorist, og om kvelden begynte å spille teater.


=== Filmskuespiller ===
Han hadde sin filmdebut i 1947 i den italienske versjonen av Victor Hugos Les Misérables. Fra midten av 1950-årene etablerte han seg som internasjonal stjerne. Han var minneverdig i Federico Fellinis La dolce vita (1960). 
Han var gift med en og samme kvinne fra 1948 og fram til sin død. Likevel hadde han flere omtalte kjærlighetsforhold. Mot slutten av 1960-årene med Faye Dunaway, som han traff under innspillingen av Et sted for elskende. Årene 1971–1975 hadde han et kjærlighetsforhold til den franske skuespilleren Catherine Deneuve. Henne fikk han også en datter med. 


== Filmer i utvalg ==


== Æresbevisninger ==


=== Vunnet ===
David di Donatello
Beste mannlige hovedrolle
1964 I går, i dag, og i morgen
1965 Ekteskap på italiensk
1986 Ginger og Fred
1988 Sorte øyne
1995 Sostiene Pereira
1983 Carrer David
1995 Spesial David
1997 Carrer David (posthum)Sølvbåndet
Beste mannlige hovedrolle
1955 Giorni d'amore
1958 Hvite netter
1961 Det søte liv
1962 Skilsmisse på italiensk
1986 Ginger og Fred
1988 Sorte øyne
1991 Verso sera
1997 Spesial Nastro d'Argento (posthum)Filmfestivalen i Venezia
Gulløven
1990 Ærespris
Beste mannlige hovedrolle
1989 Che ora è?
Beste mannlige birolle
1993 Un, deux, trois, soleilFilmfestivalen i Cannes
Beste mannlige hovedrolle Actor
1970 Dramma della gelosia (tutti i particolari in cronaca) 
1988 Sorte øyneBAFTA-prisen
Best utenlandske mannlige hovedrolle
1963 Skilsmisse på italiensk
1964 I går, i dag, og i morgenGolden Globe
Golden Globe for beste mannlige hovedrolle – Filmmusical eller komedie
1962 Skilsmisse på  italienskCésar-prisen
1993 Ærescésar


== Oscar-nominasjoner ==
1963 – Beste mannlige hovedrolle – Skilsmisse på italiensk
1978 – Beste mannlige hovedrolle – En spesiell dag
1988 – Beste mannlige hovedrolle – Sorte øyne


== Referanser ==


== Eksterne lenker ==
(en) Marcello Mastroianni på Internet Movie Database 
(sv) Marcello Mastroianni i Svensk Filmdatabas 
(da) Marcello Mastroianni på Filmdatabasen 
(da) Marcello Mastroianni på Scope 
(fr) Marcello Mastroianni på Allociné 
(en) Marcello Mastroianni på AllMovie 
(en) Marcello Mastroianni hos Turner Classic Movies 
(en) Marcello Mastroianni hos Rotten Tomatoes 
(en) Marcello Mastroianni hos The Movie Database
Helene (andre betydninger)

«Helene» kan sikte til:

Helene, et kvinnenavn
Helene (måne), en av Saturns måner
Helene, en amasone i gresk mytologi. Hun var datter av Tityrus og det var forventet at hun skulle kjempe mot Akilles mann mot mann (kvinne). Akilles drepte henne, men hun rakk å såre ham alvorlig først.
Helene, i gresk mytologi en betrodd venn av Venus. Gudinnen hjalp henne med å forføre Adonis.
Helene, en norsk tv-film av Fjernsynsteatret


== Se også ==
Helena, en vakker sagnprinsesse i gresk mytologi
Helena (andre betydninger)
Zoom (TV-program TV 2)

Zoom er en norsk TV-quiz med Thomas Leikvoll som gikk på TV 2 sommeren 2002. I dette programmet skulle deltakerne svarte på spørsmål om film.  Programmet bestod av kryssordoppgaver og skjult kamera-stunts. Zoom hadde som mål å være lett sommerunderholdning for hele familien. Programmet gikk på fredagskvelder.Premieren ble sett av  242 000, noe som gav en markedsandelen på 28,2 prosent.


== Referanser ==
Kuriositet

Kuriositet eller et kuriosum (flertall kuriosa, fra latin: curiositas, «nysgjerrighet») er et begrep som henviser til noe sjelden, en merkverdig ting, raritet, og i overført betydning også til en severdighet som noen samler på eller stiller ut. Ordet brukes også om en opplysning eller generell kunnskap som vekker eller stiller nysgjerrigheten eller en spesiell interesse, ofte noe litt uviktig eller en underholdende detalj på siden av et gitt tema.
Et kuriositetskabinett er en større eller mindre samling sjeldne, ofte verdifulle gjenstander og rariteter fra naturen eller kulturen.
Fremmedordet har kommet til dansk, og norsk, via tysk fra det latinske curiosis som betyr «nysgjerrig». Adjektivet «kuriøs» viser til noe besynderlig eller merkelig, eller det å lure på noe merkverdig eller underlig. Det tilsvarende engelske lånordet curious betyr «nysgjerrig».


== Referanser ==


== Se også ==
Kuriositetskabinett, raritetssamling
Kuriositetsforestilling, freakshow
Merkverdige artikler på norsk wikipedia
Severdighet
Vampyrflaggermus

Vampyrflaggermus (Desmodontinae) er en delgruppe med flaggermus som hører til i familien med bladneser (Phyllostomidae). Vampyrflaggermusene tilhører dessuten en svært begrenset og meget eksklusiv ikke-systematisk gruppe med toksiske pattedyr.
Vampyrflaggermus lever av blod fra andre dyr, som de slikker i seg fra små sår forårsaket av et bitt med sylkvasse tenner modifisert for oppgaven. Bittet i seg selv er verken stort eller farlig for mennesker og dyr flest, men kyllinger kan dø av blodtap. Dette skyldes at blodet ikke koagulerer, fordi et antikoagulerende toksisk sekret tilføres bittstedet. Vampyrflaggermus kan spre sykdommer, som rabies, gjennom bittene.
Vampyrflaggermus lever i tallrike kolonier. Kun tre arter er kjent, og de er så forskjellige at de klassifiseres i hver sin slekt. Allikevel er de tre artene mer like hverandre enn med andre, derfor blir de tre slektene klassifisert i sin egen underfamilie; Desmodontinae.


== Arter ==
Desmodus rotundus, vanlig vampyr
Diphylla ecaudata, hårleggvampyr
Diaemus youngi, hvitvingevampyr


== Eksterne lenker ==
(en) vampyrflaggermus i Encyclopedia of Life 
(en) vampyrflaggermus i Global Biodiversity Information Facility 
(en) vampyrflaggermus hos Fossilworks 
(en) vampyrflaggermus hos ITIS 
(en) vampyrflaggermus hos NCBI 
(en) Kategori:Desmodontinae – bilder, video eller lyd på Wikimedia Commons 
Desmodontinae – detaljert informasjon på Wikispecies
Lancashire Constabulary

Lancashire Constabulary er en regional britisk politistyrke med ansvar for Lancashire i det nordvestlige England. 
Hovedkvarteret ligger i Hutton utenfor Preston. I tillegg til omkring 3000 tjenestemenn er det omkring 500 Police Community Support Officers. 
Konstablene er normalt utstyrt med CS-spray, batong og håndjern, samt at de når de er i tjeneste utenfor politistasjonene må bære stikksikker vest. Det finnes flere Armed Response Teams som er utstyrt med G36 automatgevær, GLOCK-pistoler og elektrovåpen. Styrken har også et Eurocopter.
Rossby-prisen

Rossby-prisen er en akademisk pris, som deles ut årlig for beste doktoravhandling innen programmet for atmosfære-, hav- og klimaforskning ved Massachusetts Institute of Technology (MIT) i USA.
Prisen er oppkalt etter professor Carl-Gustaf Rossby, som regnes som grunnleggeren av dette faget ved MIT. Prisen består av en pengepremie og et diplom.
Den første prisen blei utdelt i 1964. Den gikk til Godwin Obasi, som seinere blei mangeårig generalsekretær i Verdens meteorologiorganisasjon.
Det finnes også en annen pris oppkalt etter Rossby: The Carl-Gustaf Rossby Research Medal. Denne deles ut av American Meteorological Society.


== Eksterne lenker ==
Oversikt over vinnere av Rossby-prisen
Nord-Gudbrandsdal vidaregåande skule, avdeling Klones

Nord-Gudbrandsdal vidaregåande skule, avd. Klones er et tidligere skolested under Nord-Gudbrandsdal vidaregåande skule i Vågå kommune i Innlandet. Skolestedet ble i 2018 besluttet nedlagt av skoleeier Oppland fylkeskommune, og tilbudene ved skolen ble flyttet til skolestedet Otta.Skolen hadde 33 studieplasser innenfor på landbruk.
Gården Klones dateres helt tilbake til 1500-tallet og i 1919 flytta ”NordreGudbrandsdalens Landbruks- og Husmorskole” inn på gården.
Klones med utdanningsprogram Naturbruk var den minste avdelingen ved Nord-Gudbrandsdal vidaregåande skule. Skolen hadde tilbud om følgende studieretninger i 2007:

Vg1 Naturbruk
Vg2 landbruk og gartneri, Vg2 hest- og hovslagerfag
Vk2 (Vg3) allsidig landbruk, Vk2 med studiekompetanseAvdeling Klones lå midt i Nasjonalparkriket – og tilbydde blant annet friluftsaktiviteter og hest i turistnæring som valgfrie forddypningsalternativ for elevene.


== Referanser ==


== Eksterne lenker ==
Skolens hjemmeside
Klones AS hjemmeside
Historie om Klones gård